Romsås-drapet

Romsås-drapet blir omtalt som Norges første interne oppgjør mellom pakistanske gjenger.VG-Nett: Drapsdømt ettersøkt for ranAftenposten.no: Politi og røvere Medlemmer av «Young Guns» gikk til angrep på et medlem av den rivaliserende gjengen «Killers».

Den 23 år gamle Maroof Wilayat ble ved 18-tiden, søndag 20. november 1988, alvorlig mishandlet og knivstukket med døden til følge. Angrepet fant sted på parkeringsplassen ved innkjøringen til Ravnkollbakken 26-47 på Romsås i Oslo.Aftenpostens morgenutgave, mandag 21. november 1988 side 4

Den dreptes bror, Haroon WilayatVerdens Gang, fredag 16. juni 1989 side 13, var det egentlige målet for angrepetVerdens Gang, onsdag 7. juni 1989 side 15, og en av dem som senere ble dømt sa i sitt vitneutsagn at «jeg trodde det var broren til avdøde jeg så».

 Foranledning 
Den direkte foranledningen til drapet var, ifølge vitneforklaringen til en av de dømte, et større slagsmål utenfor Tøyen fritidsklubb fredag 18. november 1988Aftenposten, onsdag 23. november 1988 side 4 hvor 18 år gamle Ali Mundsir ble knivstukket.Verdens Gang, torsdag 15. juni 1989 side 10 Noen dager før dette hadde foreldre og slektninger fått til et forsoningsmøte mellom gjengene, som hadde endt med at ungdommene hadde tatt hverandre i hånden, og det ble enighet om å bli venner og slutte fred med hverandre.Eidsivating lagmannsretts doms-dokument i straffesak nr 80/1989

 Drapet 

I dagene etter slagsmålet møttes ungdommene fra Young Guns i en leilighet i Lakkegata og til dels i Grünerløkka fritidsklubb, og det ble snakket om det som hadde skjedd. Tanker om hevn dukket opp. En av dem hadde leid en kassebil til et annet formål, men de fant ut at de skulle kjøre rundt og se etter noen fra Killers, og «forsøke å snakke med dem eller - hvis det ikke gikk - banke dem opp.»

Ungdommen dro fra fritidsklubben i 17-tiden. Kassebilen ble kjørt av en fritidsklubbleder, og hadde totalt tolv passasjerer, ti som befant seg bak i kassebilen. Det ble besluttet å ta turen opp til Romsås hvor de visste at Wilayat hadde en leilighet. I kassebilen fantes det allerede noen slagvåpen og kniver. Tre andre kvinner fulgte etter kassebilen i en Honda, og hadde med seg en plastpose med flere slagvåpen, kniver og pistoler. Våpnene fra Hondaen ble aldri tatt frem eller brukt.

Etter litt leting oppdaget de en grønn Opel som de visste tilhørte Wilayat. Da Opelen stanset på en parkeringsplass på Romsås, hadde kassebilen allerede parkert 70-80 meter unna. 4 stk løp fra kassebilen, resten oppholdt seg i eller ved bilen og var ikke vitne til det som skjedde.

Maroof Wilayat var på vei ut av bilen da han fikk et kraftig slag mot hodet med en kølle eller et balltre, en annen slo ham så to ganger med en nunchaku i hodet eller kroppen. Etter det kom enda en til og stakk Wilayat en rekke ganger med kniv. Den siste av de fire skal ha sett på dette, men deltok ikke aktivt.

Obduksjonsrapporten viste at Wilayat døde etter meget kort tid da «et av knivstikkene gikk inn i ryggen og traff en livpulsåre, som nesten ble skåret over.» Slagene mot hodet var også tilsammen såpass alvorlige at han ville ha mistet livet av dem.

 Rettssaken 
13 personer ble tiltalt, tolv menn og en svensk kvinne. Resultatet av rettssaken var at to ble dømt for drap (Almindelig borgerlig Straffelovs § 233§233. 1. og 2. ledd – «For å ha forvoldt en annens død under særdeles skjerpende omstendigheter, eller medvirket til dette.» (Kilde: Dom av Eidsivating lagmannsrett i straffesak 80/1989)) og fikk henholdsvis to år og elleve år og 6 måneder. To ble dømt for legembeskadigelse (straffelovens §229§229. 1. ledd, 3 straffealternativ jfr §232 – «For med kniv eller annet særlig farlig redskap å ha skadet en annen på legeme med døden til følge, eller medvirket til dette.»(Kilde: Dom av Eidsivating lagmannsrett i straffesak 80/1989)) og fikk ti og åtte måneder som ble ansett som sonet i varetekt. En ble dømt for farlig bruk og oppbevaring av våpen og en ble dømt for tyveri og grovt tyveri uten at disse to skjedde i direkte forbindelse med drapet. Syv ble totalt frikjent.

Den ene dømte var en gutt 21 år, som skal ha vært en lederskikkelse. Han tilstod under rettssaken å ha mishandlet den avdøde med et balltre. Sammen med ham ble en på 20 år dømt, som tilstod å ha stukket den avdøde med kniv. Den yngste av de 11 tiltalte var 16 år.Verdens Gang, torsdag 8. juni  1989 side 14 Shahid Rasool har senere blitt nevnt som en sentral person i drapssaken, men ble frikjent.

 Referanser 

Kategori:Drapssaker i Norge
Kategori:Hendelser i 1988
Kategori:Young Guns
Kategori:Rettssaker i Norge